## Carlos Mazón destaca la labor que realitza el centre Antonio Sequeros d'Orihuela “atenent diferents necessitats educatives”

*** El president de la Generalitat ha visitat este col·legi, que va ser un dels més afectats per la DANA de 2019**

El president de la Generalitat, Carlos Mazón, ha visitat el col·legi públic d'Educació Especial Antonio Sequeros d'Orihuela amb motiu de l'inici del curs escolar.

Carlos Mazón, acompanyat de l'alcalde d'Orihuela, José Vergara, ha volgut conéixer de primera mà les necessitats d'este centre educatiu, que va ser un dels més afectats per la DANA de 2019, i que dona servici a un total de 105 alumnes amb necessitats especials, des dels 3 fins als 24 anys.

“Este centre per a mi és molt significatiu perquè treballa atenent les persones que tenen necessitats educatives especials. Per això he volgut que la meua primera visita a un centre escolar este curs siga precisament ací, a Orihuela, i que siga, a més, en este centre”, ha assenyalat el president.

Fecha: 12/09/2023